Dedicado a Antonio Machado, poeta

Dedicado a Antonio Machado poeta (euskaraz: Antonio Machado poetari eskainia) Joan Manuel Serraten bosgarren albuma da (LP). Izenburuak dioenez, Sevillako Antonio Machado poetari eskainia da, eta haren poema batzuei musika jarri zieten bai Serratek berak bai Alberto Cortezek. 1969an argitaratu zuen Zafiro/Novola diskoetxeak.

1968ko Eurovisionen gertakari polemikoaren ondoren, kantariak bere disko ezagunenetako bat kaleratu zuen: Dedicado a Antonio Machado poeta. Hasieran, Zafiroko, diskoaren ekoizleko, jende gutxik uste zuen elepeak emaitza komertzial onak lortuko zituela, baina, ez zen hala izan, Serratek berak 2000. urtean esan baitzuen disko hori gehien saldu zuenetako bat izan zela. Serraten gaztelaniazko bigarren diskoa zen. Diskoko 12 abestiak ezagun bihurtu dira gero, baina Cantares eta La saeta abestiak, batez ere,  kantu gogoangarri bihurtu dira. Album horrek Antonio Machadoren lana Espainian eta Hispanoamerikan zabaltzen lagundu zuen.

Orkestra-moldaketa eta orkestra-zuzendaritza, Ricard Mirallesenak izan ziren.

 Abestiak 
PistaIzenburuaEgileaDenbora1Cantares (Golpe a golpe, verso a verso)Antonio MachadoJoan Manuel Serrat3:152RetratoAntonio MachadoAlberto Cortez3:273Guitarra del mesónAntonio MachadoJoan Manuel Serrat2:004Las moscasAntonio MachadoAlberto Cortez2:155Llanto y coplasAntonio MachadoJoan Manuel Serrat2:406La saetaAntonio MachadoJoan Manuel Serrat2:057Del pasado efímeroAntonio MachadoJoan Manuel Serrat3:408EspañolitoAntonio MachadoJoan Manuel Serrat1:109A un olmo secoAntonio MachadoJoan Manuel Serrat2:4510He andado muchos caminosAntonio MachadoJoan Manuel Serrat2:2711En ColliureJoan Manuel Serrat3:0012ParábolaAntonio MachadoJoan Manuel Serrat2:05

 Historia 
1969ko maiatzean argitaratua, “Dedicado a Antonio Machado, poeta” Serraten gaztelaniazko bigarren elepea da, askoren ustez Mediterraneoa (1971), bere maisulan pertsonala, berdintzen edo gainditzen duena. Jakina, beste batzuek ohorezko lekua "Serrat 4" edo "Disko zuria" (1970) merezi dutela uste dute. Hainbeste zalantza edo iritzi desberdin aditu dira, baina Joan Manuel Serrat garai hartan itzela zen. Konpositore oso inspiratua, bertso egile zehatz eta heldua 30 urte baino gutxiagoan, bokalista miresgarria eta, gainera, ondo ezagutu zuen chanson frantsesaren tradiziotik abiatuta (Espainiako eta Kataluniako lehen autore-kantagintza guztia markatu zuen) modernitaterantz eta poperantz eboluzionatzen asmatu zuen, sakontasunik galdu gabe. Machadori musika eginez gailurra-edo urratu zuen. Eta arriskatuz lortu zuen, izan ere, gaztelaniazko autore gisa hasitako ibilbidean etapa berri bat ireki zuen beste inoren poemak musikatzean, eta, gainera, gerra zibileko galtzaileen belaunaldiko poeta garrantzitsuenetariko baten lana aldarrikatu zuen, errepublikanismoaren itsasargia izan zena. Hala ere, Espainia frankistan albuma salmenta-zerrendetako lehen postuan kokatzea lortu zuen, eta Sevillako idazlearen poesia birpiztea ere, Espainian eta Latinoamerika osoan.

 Kritikak 
Diskoak kritika bikainak lortu zituen mundu osoan, eta kantautorearen album ezagunenetako bat bihurtu zen. Halaber, Antonio Machado poetaren lanak finkatzen eta ezagutarazten lagundu zuen, eta La Paloma aurreko diskoaren arrakasta ere gainditu zuen. Albumak arrakasta izan zuen publiko gazteenetik zaharreneraino, eta milioika pezeta bildu zituen. Kritikariek poetaren poemen egokitzapen zorrotza aipatu zuten, haietako asko ez baitaude autoreak idatzi zituen bezalaxe.

 Erreferentziak 

 Kanpo estekak 

 Artistaren web ofizialaren diskografia

Kategoria:Erreferentzia behar duten adierazpenak dauzkaten artikuluak
Kategoria:1969ko abestiak